**42. Festett-e a vörösbor?**

**Anyagok**

vörösbor

bodzalé

citromsavoldat, 10% (m/m)

piros paprika

etanol

benzin

aceton

szűrőpapír

**Eszközök**

kémcső, 3 db

cseppentő, 3 db

olló

főzőpohár, 25 cm3-es, 2 db

olló

üvegbot (vagy hurkapálca)

**A kísérlet végrehajtása**

**a)** Az egyik kémcsőbe önts kb. háromujjnyi vörösbort, a másikba pedig kétujjnyi vörösbort és hozzá kétujjnyi bodzalevet. A második kémcső tartalmát rázd össze.

A kis főzőpohárba önts annyi 10 tömegszázalékos citromsavoldatot, hogy az kb. 3 mm magasságig legyen.

Vágj ki kb. 8 cm hosszú és olyan széles csíkot a szűrőpírból, hogy bele lehessen állítani a főzőpohárba. A végtől kb. 1 cm-re húzz egy vonalat ceruzával, majd erre a vonalra egymástól távol csöppents egy-egy cseppet a borból és a bodzával megfestett borból. A csík másik végét hajtsd rá az üvegbotra úgy, hogy megtartsa azt, az alsó végét pedig úgy tedd a főzőpohárba, hogy éppen elérje a citromsavoldat felszínét. Figyeld meg és jegyezd fel a változásokat kb. 5 percig.

**b)** Késhegynyi piros paprikából készíts 2-3 cm3 etanollal oldatot. Az **a)** pontban leírtak szerint készíts elő egy másik szűrőpapírcsíkot, a vonalra cseppents 1 csepp paprikaoldatot. A kis főzőpohárba önts 2 cm3 benzint és 1 cm3 acetont. Helyezd el a szűrőpapírcsíkot úgy, hogy éppen beleérjen a folyadékba. Mit tapasztalsz 5, 10 perc múlva?

**Tapasztalat**

**a)**

**b)**

**Magyarázat**

**a)**

**b)**

**Biztonsági tudnivalók és hulladékkezelés**

* A benzin tűz- és robbanásveszélyes, ezért nyílt láng nem lehet a közelben.
* A **b)** kísérlet maradványait a szerves gyűjtőbe kell önteni.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.